DOLOŽKA ZLUČITEĽNOSTI

návrhu zákona s právom Európskej únie

1. Navrhovateľ zákona: Ministerstvo dopravy Slovenskej republiky

[bookmark: _GoBack]2. Názov návrhu zákona: Zákon, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov

3. Predmet návrhu zákona je upravený v práve Európskej únie. 
a) v primárnom práve v Hlave VI Doprava čl. 90 až 100 Zmluvy o fungovaní Európskej únie, 
b) v sekundárnom práve v 
- smernici Európskeho parlamentu a Rady (EÚ) 2024/3099 z 27. novembra 2024, ktorou sa mení smernica 2009/16/ES o štátnej prístavnej kontrole (Ú. v. EÚ L, 2024/3099, 16.12.2024),
- smernici Európskeho parlamentu a Rady (EÚ) 2024/3100 z 27. novembra 2024, ktorou sa mení smernica 2009/21/ES o plnení povinností vlajkového štátu (Ú. v. EÚ L, 2024/3100, 16.12.2024),
- smernici Európskeho parlamentu a Rady (EÚ) 2024/3101 z 27. novembra 2024, ktorou sa mení smernica 2005/35/ES, pokiaľ ide o znečisťovanie z lodí a zavedenie správnych sankcií za porušenia (Ú. v. EÚ L, 2024/3101, 16.12.2024), ktorých gestorom je Ministerstvo dopravy Slovenskej republiky.
c)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii:
	a) lehota na prebranie príslušného právneho aktu Európskej únie, príp. aj osobitnú lehotu     
         účinnosti jeho ustanovení:  
do 6. júla 2027,
b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie: 
konanie nebolo začaté,
c) informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav: 
- smernica (EÚ) 2024/3099 a smernica 2024/3100 v zákone č. 435/2000 Z. z. o námornej plavbe v znení neskorších predpisov
- smernica (EÚ)  2024/3101 v zákone č. 435/2000 Z. z. o námornej plavbe v znení neskorších predpisov a vyhláške Ministerstva dopravy, pôšt a telekomunikácií Slovenskej republiky č. 438/2008 Z. z., ktorou sa ustanovujú pravidlá vypúšťania znečisťujúcich látok z námorných lodí do mora.

5.	Návrh zákona je zlučiteľný s právom Európskej únie: 
     úplne
